Document ID: 32004R2067

UREDBA SVETA (ES) št. 2067/2004
z dne 22. novembra 2004
o spremembi Uredbe (ES) št. 527/2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 45(2),
ob upoštevanju predloga Komisije,
ob upoštevanju naslednjega:
(1)
Z odstopanjem od člena 45(1) Uredbe (ES) št. 1493/1999 Uredba (ES) št. 527/2003 (2) dovoljuje uvoz v Skupnost v Argentini proizvedenih vin, na katerih so bile opravljene enološke obdelave, ki niso predvidene z določbami Skupnosti. To dovoljenje velja do 30. septembra 2004.
(2)
Pogajanja potekajo med Skupnostjo, ki jo zastopa Komisija, in Argentino z namenom sklenitve sporazuma o trgovini z vinom. Ta pogajanja se zlasti nanašajo na zadevne enološke prakse obeh strank kakor tudi na zaščito geografskih označb.
(3)
Z namenom olajšanja nadaljevanja pogajanj se zdi primerno, da se odstopanje, ki dovoljuje dodajanje jabolčne kisline vinom, proizvedenim na ozemlju Argentine in uvoženim v Skupnost, podaljša vse do začetka veljavnosti sporazuma, ki bo sklenjen na osnovi omenjenih pogajanj, in to najpozneje do 30. septembra 2005.
(4)
Uredbo (ES) št. 527/2003 je zato treba ustrezno spremeniti -
SPREJEL NASLEDNJO UREDBO:
Člen 1
V drugem pododstavku člena 1(1) Uredbe (ES) št. 527/2003 se datum „30. septembra 2004“ nadomesti z datumom „30. septembra 2005“.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. oktobra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. novembra 2004

Labels: 3
17
18
15